CELEX: 62013CA0553
Language: lt
Date: 2015-03-05 00:00:00
Title: Byla C-553/13: 2015 m. kovo 5 d. Teisingumo Teismo (trečioji kolegija) sprendimas byloje (Tallinna Ringkonnakohus (Estija) prašymas priimti prejudicinį sprendimą) Tallinna Ettevõtlusamet/Statoil Fuel & Retail Eesti AS (Prašymas priimti prejudicinį sprendimą — Netiesioginiai mokesčiai — Akcizai — Direktyva 2008/118/EB — 1 straipsnio 2 dalis — Akcizu apmokestinamas skystasis kuras — Mažmeninės prekybos mokestis — Sąvoka „specialus tikslas“ — Iš anksto nustatyta paskirtis — Viešojo transporto organizavimas miesto teritorijoje)

27.4.2015   
            
            
               LT
            
            
               Europos Sąjungos oficialusis leidinys
            
            
               C 138/13
            
         2015 m. kovo 5 d. Teisingumo Teismo (trečioji kolegija) sprendimas byloje (Tallinna Ringkonnakohus (Estija) prašymas priimti prejudicinį sprendimą) Tallinna Ettevõtlusamet/Statoil Fuel & Retail Eesti AS
   
   (Byla C-553/13) (1)
   
   ((Prašymas priimti prejudicinį sprendimą - Netiesioginiai mokesčiai - Akcizai - Direktyva 2008/118/EB - 1 straipsnio 2 dalis - Akcizu apmokestinamas skystasis kuras - Mažmeninės prekybos mokestis - Sąvoka „specialus tikslas“ - Iš anksto nustatyta paskirtis - Viešojo transporto organizavimas miesto teritorijoje))
   (2015/C 138/16)
   Proceso kalba: estų
   
      Prašymą priimti prejudicinį sprendimą pateikęs teismas
   
   
      Tallinna Ringkonnakohus
   
   
      Šalys pagrindinėje byloje
   
   
      Ieškovė: Tallinna Ettevõtlusamet
   
   
      Atsakovė: Statoil Fuel & Retail Eesti AS
   
   
      Rezoliucinė dalis
   
   2008 m. gruodžio 16 d. Tarybos direktyvos 2008/118/EB dėl bendros akcizų tvarkos, panaikinančios Direktyvą 92/12/EEB, 1 straipsnio 2 dalis turi būti aiškinama taip, kad ji neleidžia manyti, jog mokesčiu, kaip antai nagrinėjamu pagrindinėje byloje, kiek jis taikomas akcizu apmokestinamo skystojo kuro mažmeninei prekybai, siekiama specialaus tikslo, kaip tai suprantama pagal šią nuostatą, nes juo siekiama finansuoti viešojo transporto organizavimą savivaldybės, kuri nustato šį mokestį, teritorijoje, o ši savivaldybė, nepriklausomai nuo minėto mokesčio egzistavimo, turi pareigą vykdyti ir finansuoti šią veiklą, o įplaukos iš šio mokesčio naudojamos išimtinai siekiant vykdyti šią veiklą. Todėl minėta nuostata turi būti aiškinama taip, kad ja draudžiami nacionalinės teisės aktai, kaip antai nagrinėjami pagrindinėje byloje, kuriais nustatomas toks mokestis už akcizu apmokestinamo skystojo kuro mažmeninę prekybą.
   
      (1)  OL C 15, 2014 1 18.